Portugisere er generelt et venligt folkefærd og vores velkomst var bestemt ingen undtagelse. Vi havde god kommunikation med Marco via sms på vej til Maia, og blev modtaget af Carla som fortalte om alt der var behov for at vide, vedr. lejligheden og området.
En rigtig dejlig stor, velfungerende og moderne indrettet lejlighed med 2 soveværelser, 2 badeværelser, fint køkken med alt tilbehør samt ovn, komfur og microovn, spise og dagligstue ud i et, samt en dejlig balkon med masser af sol og udsigt til stranden og Atlanterhavet som lå bare 100 meter væk. Der var privat parkeringsplads i kælderen til vores bil vi havde lejet, samt en rigtig skøn pool (men lidt køligt vand).
Der var lidt støj fra hunde der gøede i kvarteret.
Godt beliggende hvis man vil til stranden eller spise hos de lokale restauranter (godt og billigt) eller med bil kun 15 min. til lufthavnen eller centrum af Porto ved Douro floden på 20 - 25 min. ( når man har fundet den hurtigste vej ud til motorvejen) - GPS sendte os flere gange ud gennem små landsbyer med ujævn og smal vej, men vi fandt den hurtigste vej, som førte lige nord om Raffinaderiet, forbi et privathospital og ATMminipris supermarked, til motorvejen mod Porto ved frakørsel 10 på A28 og et kæmpe butikscenter, MAR shopping og IKEA varehus.
Vi kan bestemt anbefale dette sted og kommer gerne selv tilbage!